แพร-ณัฏฐธิดา ปลื้มเล่น เพลิงนาง แถมได้เจอไอดอลในดวงใจ
ลักกี้อินเกมแอนด์ลักกี้อินเลิฟสุดๆ นาทีนี้ต้องยกให้ สาวหน้าใส แพร-ณัฏฐธิดา อดีตดาราเด็กที่เราคุ้นหน้าคุ้นตากันดี ล่าสุดงานละครเข้ารัวๆ ถูก เจ๊ฉอด-สายทิพย์ ผู้จัดละครแห่งค่าย Change2561 เลือกมารับบทคู่จิ้นประกบ หนุ่มอินดี้-อินทัช ประชันฝีมือกับนักแสดงตัวพ่อตัวแม่ในละคร เพลิงนาง ของสถานีโทรทัศน์ อมรินทร์ เอชดี 34 งานนี้เจ้าตัวออกอากาศปลื้มสุดๆ เพราะได้ร่วมงานกับเพื่อนๆ พี่ๆ นักแสดงในวงการมากมาย โดยเฉพาะนางเอกรสแซ่บ พลอย-เฌอมาลย์ ถือว่าเป็นไอดอลในการแสดงของเธอ งานนี้ใช่ว่างานจะรุ่งอย่างเดียว แต่ความรักก็เริ่ดสุดๆ เพราะได้ฤกษ์ดีวิวาห์ด่วนจี๋ไปรษณีย์จ๋ากับ หนุ่มนอกวงการ ตั้ม-ณฐกร 2 วันรัวๆ ในวันที่ 6 มีนาคม 2563 ประกอบพิธีแบบไทยๆ และวันที่ 7 มีนาคม พิธีฉลองมงคลสมรสที่โรงแรมดังริมทะเล ที่จะถึงนี้เรื่องงานแต่งจริงๆ ก็ไม่ได้เร็วหรือว่ารีบอะไร คือมันเป็นช่วงเวลาที่พร้อมแล้วมากกว่า เราเองก็เรียนจบมา 3-4 ปีแล้ว คิดว่าเป็นเวลาเหมาะสม แต่อาจจะเหนื่อยในเรื่องของการเตรียมงานแต่งหน่อย เพราะเราทำเองทุกอย่างทั้งสถานที่ รูปแบบงาน หรือว่าการ์ดของชำร่วย ตอนนี้คือหัวหมุนมาก ส่วนเรื่องทายาทไม่ได้รีบร้อนอะไร คิดว่าน่าจะประมาณอายุ 27-28 ก่อนค่อยมี เพราะตอนนี้มีงานเข้ามา ค่อนข้างสนุกและตื่นเต้น เป็นโอกาสดีๆ ที่เราได้ร่วมงานกับนักแสดงเก่งๆ พี่ปีเตอร์ อินดี้ และพี่พลอย ซึ่งเป็นนักแสดงที่เราชื่นชอบมาก ดูละครของพี่เค้ามาตั้งแต่เราเป็นเด็ก ซึ่งเรื่องนี้เป็นละครจานด่วนอีกเรื่องหนึ่งที่จะออกอากาศเร็วๆ นี้ให้ได้ชมกันแล้วต้นเดือนเมษายน
งานละครเข้ารัวๆ ถูก เจ๊ฉอด-สายทิพย์ ผู้จัดละครแห่งค่าย Change2561 เลือกมารับบทคู่จิ้นประกบ หนุ่มอินดี้-อินทัช ประชันฝีมือกับนักแสดงตัวพ่อตัวแม่ในละคร เพลิงนาง
เพลิงนาง,แพร ณัฏฐธิดา,ตั้ม ณฐกร,นิยาย,เจ๊ฉอด สายทิพย์,ละคร